05/04/2017 | Administración LocalMunicipal
Mesía
Bases da convocatoria de axudas por nacemento, adopción e/ou acollemento de fillo/a durante o ano 2017

1.- Estas bases teñen por obxecto establecer as condicións reguladoras que rexerán as axudas por nacemento de fillo/a, adopción e acollemento e proceder a súa convocatoria.1.- A finalidade destas axudas é proporcionar apoio económico a aquelas familias nas que se produza o nacemento, adopción ou acollemento dun novo membro da unidade familiar.2.- Para a consecución desta finalidade, o Concello de Mesía dotou crédito por importe de 3.300,00 euros na aplicación orzamentaria 231.48000 do orzamento para o ano 2017. Poderán ser beneficiarios destas axudas aquelas unidades familiares que teñan fixada a súa residencia habitual no Concello de Mesía e que acrediten os requisitos que se esixen no seguinte apartado das presentes bases reguladoras. Enténdese por unidade familiar aos efectos destas bases, as formadas polo solicitante, o seu cónxuxe ou persoa con quen conviva como parella de feito, o que se deberá acreditar debidamente, así como os fillos e fillas sobre os /as que teñan atribuída a garda e custodia e convivan no mesmo domicilio. Serán requisitos necesarios para a concesión de axuda por nacemento de fillo/a, adopción ou acollemento os seguintes: a) Que a unidade familiar teña fixada a súa residencia no Concello de Mesía, debendo acreditar un dos pais a inscrición no rexistro do Padrón Municipal de Habitantes con dous anos de antigüidade ininterrompido como mínimo á data de formulación da solicitude. b) Nos supostos de nulidade, separación ou divorcio dos proxenitores, o beneficiario da prestación será o pai/nai que teña a custodia dos fillos, de acordo co establecido no convenio regulador ou sentenza de separación ou divorcio. c) En ningún caso poderán ser beneficiarios os proxenitores privados da patria potestade dos seus fillos ou se a tutela ou garda fora asumida por unha institución pública. d) Que o nacemento, adopción ou acollemento preadoptivo se produza entre o día 1 de xaneiro e o 31 de decembro de 2017. e) Os solicitantes da axuda e os seus beneficiarios non deber ter débedas pendentes co Concello de Mesía, cuestión que será comprobada de oficio. f) Os beneficiarios da axuda (pai, nai, fillo/a) quedan obrigados permanecer empadroados no Concello de Mesía durante un período mínimo de dous anos. Se non cumpre con esta determinación deberán devolver o importe íntegro da axuda percibida que lle poderá ser reclamada polo Concello segundo os procedementos legais. Asemade deberán comunicar calquera cambio que se produza na situación da unidade familiar que poida ter relevancia ou fora tida en conta para a concesión da axuda. O ocultamento destes cambios poderá dar lugar ao deber de reintegro da axuda.1.- A axuda consistirá no pagamento único de 300,00 euros por cada nacemento, adopción ou acollemento.1.- Coa solicitude achegarase a seguinte documentación: a) Fotocopia compulsada do DNI/NIF ou NIE do solicitante. b) Certificado de empadroamento de, a lo menos, un dos cónxuxes. En caso de familia monoparental, certificado de empadroamento do pai ou da nai. Requirirase tamén o certificado de convivencia da unidade familiar. c) Copia compulsada da sentenza de nulidade, separación ou divorcio e do convenio regulador, se é o caso. d) Certificación que acredite a condición de titor do menor, se é o caso. e) Certificado literal da inscrición no Rexistro Civil ou fotocopia compulsada do Libro de Familia onde conste o novo nacemento. En caso de adopción, fotocopia compulsada do auto xudicial de adopción ou copia compulsada, se é o caso, da resolución administrativa de acollemento. f) Datos bancarios do solicitante.1.- A solicitude e a documentación requirida presentaranse nas oficinas municipais, sen prexuízo do que dispón o artigo 38.4 da Lei 30/1992, de 26 de novembro, de réxime xurídico das administracións públicas e de procedemento administrativo común.2.- O prazo de presentación de solicitudes comezará o día seguinte ao de publicación destas bases no Boletín Oficial da Provincia e finalizará o 31 de decembro de 2017.1.- O departamento de Servizos Sociais comprobará que todas as solicitudes reúnan os requisitos esixidos nas presentes bases, propoñendo á Alcaldía a concesión ou denegación desta axuda segundo os criterios recollidos nas presentes bases. Esta subvención será compatible con calquera outra establecida polas administracións públicas ou calquera dos seus organismos.1.- A contía da axuda concedida aboarase directamente polo Concello de Mesía no número de conta bancaria facilitada polo solicitante. Para o non previsto nestas bases estarase ao disposto na Lei 9/2007, de 13 de xuño, de subvencións de Galicia, na Lei 38/2003, de 17 de novembro, Xeral de subvencións, e no Real Decreto 887/2006, de 21 de xullo, polo que se aproba o Regulamento da Lei Xeral de Subvencións. Mesía, 31 de marzo de 2017 Asdo.: Mariano Iglesias Castro. Alcalde.